Na temelju članka 104. stavaka 1., 3. i 5. Zakona o komunalnom gospodarstvu (Narodne novine 68/18, 110/18 - Odluka Ustavnog suda Republike Hrvatske i 32/20) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21- pročišćeni tekst i 16/22), Gradska skupština Grada Zagreba, na \_\_\_\_\_ sjednici, \_\_\_\_\_\_ 2022., donijela je

**ODLUKU**

**o izmjenama i dopuni Odluke o davanju u zakup i na drugo korištenje površina javne namjene**

**Članak 1.**

U Odluci o davanju u zakup i na drugo korištenje površina javne namjene (Službeni glasnik Grada Zagreba 28/20, 21/21 i 16/22) u članku 24. stavak 5. mijenja se i glasi:

„Zahtjev za postavljanje pokretnih naprava u svrhu organizacije manifestacije organizatori kojih su tijela kojima je osnivač ili suosnivač Grad Zagreb ili Republika Hrvatska podnosi se najkasnije 3 dana prije početka planiranog korištenja lokacije - mjesta na površini javne namjene, a ako su organizatori manifestacije druga tijela javne vlasti u smislu zakona kojim se uređuje pravo na pristup informacijama, diplomatska ili konzularna predstavništva i vjerske zajednice zahtjev se podnosi najkasnije 7 dana prije početka planiranog korištenja lokacije - mjesta na površini javne namjene.“

Iza stavka 5. dodaje se novi stavak 6. koji glasi:

„Zahtjev za postavljanje pokretnih naprava u svrhu mirnog okupljanja i javnog prosvjeda podnosi se najkasnije 3 dana prije početka planiranog korištenja lokacije - mjesta na površini javne namjene.“

Dosadašnji stavci od 6. do 10. postaju stavci od 7. do 11.

U dosadašnjem stavku 11. koji postaje stavak 12. riječi: „stavaka 9. i 10.“ zamjenjuju se riječima: „stavaka 10. i 11.“

Dosadašnji stavak 12. postaje stavak 13.

**Članak 2.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb

**PREDSJEDNIK**

**GRADSKE SKUPŠTINE**

**Joško Klisović**